ຂ່າວສານ
ກອງປະຊຸມຄັ້ງທີ່ 1 ຂອງ ຄະນະຊີ້ນຳແຫ່ງຊາດ ກ່ຽວກັບ IUU
ທ່ານ ຈິ້ງດິ່ງຢຸ໊ງ ຮອງນາຍົກລັດຖະຕີ ຫວຽດນາມ ເປັນປະທານກອງປະຊຸມຕ້ານການຂຸດຄົ້ນສິນທະເລຜິດກົດໝາຍ (ພາບ: VGP/ເຍິດບັກ)
ຕອນເຊົ້າວັນທີ 21 ມິຖຸນາ, ຄະນະຊີ້ນຳແຫ່ງຊາດ ກ່ຽວກັບຕ້ານການຂຸດຄົ້ນ ສິນທະເລຜິດກົດໝາຍ, ບໍ່ລາຍງານ ແລະ ບໍ່ປະຕິບັດຕາມຂໍ້ກຳນົດ (IUU) ໄດ້ຈັດຕັ້ງກອງປະຊຸມຄັ້ງທຳອິດເພື່ອແນໃສ່ຕີລາຄາໝາກຜົນ, ຄວາມຄືບໜ້າຜັນຂະຫຍາຍການປະຕິບັດຕ້ານການຂຸດຄົ້ນ IUU ກໍ່ຄືການປຶກສາຫາລືກ່ຽວກັບວິທີການແກ້ໄຂບັນດາຂໍ້ຄົງຄ້າງ, ຄວາມຫຍຸ້ງຍາກຢູ່ບັນດາທ້ອງຖິ່ນ. ກອງປະຊຸມໂດຍທ່ານ ຈິ້ງດິ່ງຢຸ໊ງ ຮອງນາຍົກລັດຖະຕີ ຫວຽດນາມ, ຫົວໜ້າຄະນະຊີ້ນຳແຫ່ງຊາດກ່ຽວກັບ IUU ເປັນປະທານ, ຄາດຄະເນວ່າ 4 ເດືອນຕື່ມອີກ ຄະນະກວດກາຂອງຄະນະກຳມະການເອີລົບ (EC) ຈະມາກວດກາການປະຕິບັດບັນດາຄຳສະເໜີ ຂອງ EC ຢູ່ ຫວຽດນາມ, ພາຍຫຼັງ 2 ປີທີ່ຖືກບັດເຫຼືອງ.
ໃນການກວດກາຄັ້ງທີ 2 ນີ້, ຄະນະກວດກາຈະກວດກາ 4 ໝວດ ສະເໜີແນະ ຊຶ່ງ EC ຮຽກຮ້ອງຕ້ອງການໃຫ້ ຫວຽດນາມ ຕ້ອງປະຕິບັດລວມມີ: ກອບນິຕິກຳ, ລະບົບການຕິດຕາມ, ຕິດຕາມກວດກາ ແລະ ຄວບຄຸນການເຄື່ອນໄຫວກ່ຳປັ່ນຫາປາ, ການປະຕິບັດກົດໝາຍ ແລະ ລະບຸແຫຼ່ງທີ່ມາ ຂອງສິນໃນນ້ຳ.
(ແຫຼ່ງຄັດຈາກ VOV)